Mahuta NanaiaHon NANAIA MAHUTA (Minister for Māori Development): E te Mana Whakawā tēnā koe. Ahakoa ngā kōrero ngā rūpahu o ngā mema o Nāhinara i rongomau mātou ki te hari me te koa o ā mātou nei whānau kei waenganui i ō tātou nei hapori katoa. Ka tika me mihi atu ki a koe kia orana e te rangatira Vaine Rere. Ka nui te mihi atu te kite i a koe i waenganui i a mātou. Anā te kite ā-kanohi ka tīpako tērā kōrero a ngā mātua tūpuna ki ō tātou nei tamariki kia rongo ai te tino ia o ā rātou nei hiahia mō ngā uri whakaheke. E kore koe e ngaro he kākano i ruia mai i Rangiātea." Tēnā ka tiro ake au ki ngā kaupapa kei waenganui i ā tātou nei kōhanga kura wharekura hei whakapakari hei hāpai i a rātou i te tuatahi te tamaiti kei waenganui i te whānau arā kia piki ake e rātou kei runga i te huarahi o te mātauranga arā kia ū ki tō tātou nei reo rangatira. I tērā wiki i rongo au ki tētehi kōrero a taku tamaiti—te wā tuatahi i rongo au ki tana reo Māori e kī e kī Māmā. Ko te take kīhai au i puta ki waenganui i tana kura but hei aha tērā. I tū mai ia i taua wā ki te kōrero mō tētehi tangata rongonui e ngākaunui ki a ia; ka mātakitaki tērā o ngā whakaata ka rongo au ki tana reo e hari e koa ana nā te mea i rongo au ki te hiahia o ōna mātua o ōna tupuna i te wā i whai whakaaro rātou kia tupu tēnei tū āhuatanga kei waenganui i ō mātou nei hapori a Rāhui Pōkeka a Ngāruawahia. Nō reira ka mihi atu ki a Hōnore Kelvin Davis me ōna mahi maha e pā ana ki tō tātou nei reo. Ka whai au ki tērā kaupapa ko Te Ahu o te Reo Māori ngā mahi o taua kāhui kia āhei ki te whakaritea i ngā rauemi me tētehi rautaki mō ā tātou nei pouako ā tātou nei kura puta noa. Tērā ka mihi atu anō ki a ia kātahi anō i riro pea i a au tētahi whakamārama mō te kete kei runga i te pae tukutuku mō Kauwhata. Mehemea he tamaiti he pouako he māmā he pāpā rānei kei reira te wāhi e tōpu ai ngā rauemi kia whakamāmā i ngā āhuatanga e pā ana ki Te Reo kia whakangāwari ngā rauemi ki a rātou e kimi ki a rātou e hiahia ana ki te kōrero. Ka whai atu au ki tētehi anō o ngā kōrero i waihotia a Kelvin. Tēnei tū āhuatanga kei waenganui o tō tātou nei Hōnore Kelvin Davis. Tērā tū āhuatanga kei waenganui i ō tātou nei hapori kia ūkaipō Te Reo kei waenganui i a whānau. Ko te mea nunui ahakoa ngā āhuatanga kei ngā kura kei wāhi kē atu mehemea e ūkaipō Te Reo kei waenganui i te whānau koinā te mea nunui koinā te mea nunui. Ko mātou tērā e hiahia ana mātou ki te tuku paku āwhina ki ō māua nei tamariki kia tupu kia hua i roto i tērā o ngā manako kia manawanui ki Te Reo Māori kia manawanui ki ngā tikanga a ngā mātua tūpuna kia rapua i ngā mōhiotanga i waihotia ki a mātou kei waenganui i a Waikato-Maniapoto. Nō reira ki a koutou katoa e kaha ana ki te hiki i te mānuka e pā ana ki te kaupapa o tō tātou nei reo Māori tēnā koutou ki a rātou e hiahia ana kia ngana ana ki te kōrero Māori kia kaha. [Thank you Mr Speaker. Notwithstanding the untruths of National members we remain happy and optimistic about our families among all our communities.I must acknowledge and greet the distinguished chief Vaine Rere kia orana. It is wonderful to have you with us today. It is a visual representation of the words of our forebears that highlighted their desires for the generations to follow "The seed which was sown in Rangiātea will never disappear."I now turn to that which occupies our kōhanga immersion primary and secondary schools—to develop and encourage the child in a family environment to encourage them on their education journey all the while staying faithful to our Māori language.Last week I heard my son give a presentation—it was the first time I had heard him do this in Māori good one Mum. I was not supposed to be at his school but never mind that. He stood up to talk about a famous person who he admired; I watched his presentation I heard his language and I was delighted because I also heard the fruition of the aspirations of his elders and his ancestors who put so much effort in to creating this language outcome in our communities of Huntly and Ngāruawāhia.I must therefore acknowledge the Hon Kelvin Davis for his work around the Māori language. I have been following with interest Te Ahu o te Reo Māori and the aim of that initiative is to make available resources and strategies for teachers and schools throughout the country. I therefore congratulate him as it is the first time that I have had clarification around the resources on the Kauwhata website. Children teachers mothers or fathers are able to more easily access Māori language resources that they need which are collected in to a single portal.I shall dwell further on something that Kelvin the Hon Kelvin Davis has said. It is important that the Māori language is deeply rooted in our communities as well as in our family homes. We should note that notwithstanding the use of Māori language in schools and other places it is the use of it in the home amongst the family that will have the greatest impact. It is our wish to help our children to further develop our ambitions and aspirations for Māori language to develop our ambitions and aspirations for Māori traditions and customs and to access the knowledge that has been left to us in Waikato-Maniapoto.I therefore urge you all to take up the challenge of strengthening Māori language and I salute those of you who are willing to give it a try.]"